**JAVNI POZIV**

**ZA PRIKUPLJANJE PRIJEDLOGA AKTIVNOSTI U SPORTU OPĆINE KONAVLE U 2019. GODINI**

UPUTE ZA PRIJAVITELJE

Datum objave natječaja: 01. ožujka 2019. godine

Rok za dostavu prijava: 01. travnja 2019. godine u 12,00 sati

Općina Konavle potiče sportske aktivnosti djece i mladeži kroz školske športske klubove i druge sportske udruge koje imaju prijavljeno sjedište na području Općine Konavle. Za sustav sporta osobito je važan program sportskih škola odnosno program sportske obuke djece i mladeži kroz predškolsko i osnovnoškolsko obrazovanje.

Programima sportsko rekreacijske aktivnosti potiče se i građane na sustavno bavljenje sportskom rekreacijom i organizacijom prigodnih sportskih priredbi.

Cilj ovog Poziva je dostava prijedloga programa i aktivnosti kojima će povećati kvalitetu života djece, mladeži te svih građana kroz provođenje sportskih programa treninga i natjecanja, kroz programe sportskih priredbi i na taj način omogućiti zdraviji život kroz razvoj sportskih aktivnosti Općine Konavle.

Prijedlogom programa Javnih potreba u sportu Općine Konavle za 2019. postavljeno je nekoliko programskih aktivnosti za koja su osigurana sredstva i to:

1. Organiziranje tradicionalnih i prigodnih sportskih priredbi 40.000,00 kn
2. Organiziranje i sudjelovanje na značajnim domaćim i

međunarodnim natjecanjima 30.000,00 kn

1. Posebni programi ( potpore za predškolske, školske i izvanškolske aktivnosti ) 30.000,00 kn

Najmanji i najveći iznos sredstava za sufinanciranje po projektu unutar programa:

Posebni programi ( potpore za predškolske, školske i izvanškolske aktivnosti

*najmanji iznos 5.000,00 kn – najveći iznos 15.000,00 kn*

Organiziranje tradicionalnih i prigodnih sportskih priredbi

*najmanji iznos 1.000,00 – najveći iznos 15.000,00 kn*

Organizacija i sudjelovanje na značajnim međunarodnim natjecanjima

*najmanji iznos 2.000,00 kn – najveći iznos 15.000,00 kn*

U sklopu planirane vrijednosti Poziva Općina Konavle namjerava sklopiti ugovor sa najmanje 3 a najviše 10 prijavitelja.

Pravo podnošenja prijave programa imaju predškolske i osnovnoškolske ustanove, sportski klubovi i udruge, odnosno sve pravne ili fizičke osobe koje temeljem Zakona o sportu mogu obavljati sportsku djelatnost uz uvjet da imaju sjedište odnosno prebivalište u Općini Konavle ili izvan Općine uz uvjet da se sportska priredba ili natjecanje održava isključivo na području Općine Konavle.

Prijavitelj mora biti upisan u odgovarajući registar: Registar proračunskih korisnika, Registar udruga Republike Hrvatske/Sudski registar te u Registar neprofitnih organizacija pri Ministarstvu financija/pri Trgovačkom sudu, kao i u Registar sportskih djelatnosti, voditi transparentno financijsko poslovanje u skladu sa zakonskim propisima, osigurati ljudske i materijalne resurse za provedbu prijavljenoga programa/aktivnosti.

Da bi prijava i program mogao biti uvršten u Program javnih potreba u sportu predlagatelj mora zadovoljavati opće i posebne uvjetete dostaviti dokumentaciju koja se po istima traži.

Posebni uvjeti su navedeni uz svaku pojedinu programsku aktivnost iz poziva (Obrasci )

***Opći uvjeti- dokumentacija:***

Uz obrasce (opći obrazac i obrasci opisa programa i proračuna programa) potrebno je dostaviti:

1. izvadak iz registra - preslika:
   1. *za ustanove:* izvadak iz Registra proračunskih korisnika – potvrda o upisu- RPK
   2. za *udruge*: izvadak iz Registra udruga Republike Hrvatske ili preslika važećeg Rješenja o upisu u Registar udruga Republike,
   3. za *trgovačka društva*: izvadak iz sudskog Registra ne stariji od 6 mjeseci.
2. popis učenika školskog sportskog kluba ili članova udruge ( ime prezime, OIB, datum rođenja, adresa, datum pristupanja udruzi, kategorija članstva,
3. presliku isprave kojom se dokazuje stručna osposobljenost osoba koje će realizirati prijavljeni program (diploma i licenca za trenere),
4. kopija zapisnika sa zadnje sjednice Skupštine Udruge kao i potvrdu da udruga djeluje u mandatu,
5. presliku obavijesti o upisu u Registar športskih djelatnosti,
6. potvrdu o upisu u Registar neprofitnih organizacija, RNO
7. izjava o istinitosti i i točnosti podataka,
8. dokaz o području djelovanja ( preslika ovjerenog statuta udruge prijavitelja ),
9. obrazac životopisa voditelja programa,
10. dokaz o transparentnom financijskom poslovanju (financijsko izvješće za obveznike dvojnog knjigovodstva, a za obveznike jednostavnog knjigovodstva Odluku o vođenju jednostavnog knjigovodstva i primjeni novčanog računovodstvenog načela koja je usvojena od zakonskog podnositelja i presliku Knjige prihoda i rashoda i knjige blagajne za 2018.g
11. dokaz o plaćenim doprinosima , porezima i drugim davanjima prema državnom proračunu i proračunu JLPS( Porezna uprava), ne starije od trideset dana,
12. uvjerenje nadležnog suda , ne starije od šest mjeseci da se ne vodi kazneni postupak protiv osobe ovlaštene za zastupanje prijavitelja i voditelja programa ili izjava o nekažnjavanju
13. ugovore o djelu ili o radu sa zaposlenicima,
14. obrazac izjave o nepostojanju dvostrukog financiranja.
15. Obrazac proračuna i obrasci prema programskim područjima (, nalaze se na mrežnim stranicama Općine Konavle)

Pravo prijave na Natječaj nemaju:

- ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe,

- udruge koje nisu upisane u Registar neprofitnih organizacija,

- strukovne udruge čiji rad/djelatnost nije direktno ili indirektno vezana za sport,

- udruge koje su u stečaju,

- udruge čiji je jedan od osnivača politička stranka.

**Prihvatljivi troškovi** koji će se financirati ovim natječajem podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

* troškovi najma dvorane, sportskih terena, sportskih objekata za održavanje treninga i natjecanja sportaša,
* troškovi stručnog rada trenera i sportskih djelatnika za provođenje programa,
* troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza, troškovi opreme,
* troškovi organizacije manifestacija i sportskih priredbi – trošak objekta ili terena za provođenje manifestacije, nabava pehara i medalja, troškovi službenih osoba, troškovi razglasa, troškovi voditelja,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta,
* troškovi komunikacije i komunalni troškovi (troškovi telefona, interneta i sl.) koji moraju biti specificirani, i u iznosu do 25% od mjesečnog računa,
* troškovi nabavke opreme nužne za provedbu projekta/programa koja mora biti specificirana po vrsti i iznosu,
* ostali troškovi koji su izravno vezani za provedbu aktivnosti programa ili projekta.

**Neprihvatljivi troškovi** :

* troškovi kamata na dug,
* kazne, financijske globe i troškovi sudskih sporova,
* plaćanje troškova profesionalnih sportaša,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* plaćanje neoporezivih bonusa zaposlenima
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode,
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,
* kupnja rabljene opreme, strojeva i namještaja,
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika,
* donacije u dobrotvorne svrhe,
* zajmovi drugim organizacijama ili pojedincima,
* ulaganja u kapital ili kreditna ulaganja, jamstveni fondovi,
* drugi troškovi koji nisu u neposrednoj povezanosti sa sadržajem i ciljevima projekta.

**KAKO SE PRIJAVITI**

Sadržaj općeg obrasca nositelja programa

Opći obrazac programa dio je obvezne dokumentacije. Sadrži podatke o nositelju prijavitelju programa koji se predlaže za financiranje.

Sadržaj obrasca za prijavu programa čini: obrazac opisa programa sa proračunom programa

Obrazac opisaaktivnosti / programa i proračuna dio je obvezne dokumentacije. Ispunjava se na hrvatskom jeziku i sadrži podatke o sadržaju i programu aktivnosti za koje se traži financiranje te svim izravnim i neizravnim troškovima projekta/programa, kao i o bespovratnim sredstvima koja se traže od davatelja.

Prijava u kojima nedostaje obrazac sadržaja programa i proračuna neće biti uzeta u razmatranje, kao ni prijava u kojoj obrazac sadržaja programa i proračuna nije u potpunosti ispunjen.

Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom.

Prijedlozi Programa javnih potreba u sportu Općine Konavle za 2019. godinu dostavljaju se poštom preporučeno ili neposrednom dostavom, zaključno 01. travnja 2019. godine u 12,00 sati predaju se u zapečaćenoj omotnici na adresu:

**OPĆINA KONAVLE**

**Upravni odjel za opće poslove, mjesnu samoupravu I društvene djelatnosti**

**20210 CAVTAT**

**Trumbićev put 25**

s napomenom:“ Javni poziv za provedbu programa Javnih potreba u sportu Općine Konavle u 2018. godini – NE OTVARATI”

Rok za prijavu na poziv je 01. 04. 2019. godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj.

Sve prijave poslane izvan roka neće biti uzete u razmatranje.

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu elektroničke pošte: [lucijaarbulic@opcinakonavle.hr](mailto:lucijaarbulic@opcinakonavle.hr) i to najkasnije 8 dana prije isteka natječaja.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA FORMALNE UVJETE NATJEČAJA

Davatelj financijskih sredstava ustrojava posebno tijelo za provjeru formalnih uvjeta natječaja (dalje: Povjerenstvo za provjeru formalnih uvjeta natječaja).

Povjerenstvo za provjeru formalnih uvjeta natječaja utvrđuje:

* je li prijava dostavljena na javni poziv u zadanome roku,
* jesu li dostavljeni, potpisani i ovjereni svi obvezni obrasci,
* je li dostavljena sva obvezna popratna dokumentacija.

Nakon provjere svih pristiglih i zaprimljenih prijava u odnosu na formalne uvjete natječaja, povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete natječaja.

Također, davatelj će pisanim putem obavjestiti sve prijavitelje koji nisu zadovoljili propisane uvjete o razlozima odbijanja njihove prijave.

(B) OCJENA PRIJAVA KOJE SU ZADOVOLJILE PROPISANE UVJETE NATJEČAJA

Davatelj financijskih sredstava ustrojava Povjerenstvo za procjenu kvalitete/vrijednosti prijava.

Svaka pristigla i zaprimljena prijava ocjenjuje se temeljem kriterija za vrednovanje programa u sportu Općine Konavle, a koji su naznačeni na obrascima programa za koje se traži financiranje.

1. Kod odobravanja proračunskih sredstava u obzir će se uzeti specifičnost pojedinačnih sportova u odnosu na momčadske.
2. Sportske priredbe od osobitog interesa za Općinu Konavle sufinancirat će se sukladno kvaliteti natjecanja i ukupno raspoloživim sredstvima u Planu sredstava za sufinanciranje programa javnih potreba u športu Općine Konavle za 2019. godinu. Unutar te podjele razlikovat će se vrhunski šport od kvalitetnog sporta nacionalne, međužupanijske, županijske ili općinske razine i sl.
3. Kod odobravanja proračunskih sredstava školskim sportskim klubovima vrednovati će se brojnost učenika i postignuti uspjesi na dosadašnjim natjecanjima.

OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projektima/programima u sklopu natječaja.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procjenjeni troškovi odgovarali realnim troškovima u odnosu na predložene aktivnosti.

Općina Konavle će u roku od osam (8) radnih dana od dana donošenja odluke o dodjeli financijskih sredstava, obavijestiti udruge čiji projekti ili programi nisu prihvaćeni za financiranje o razlozima ne financiranja njihovog projekta ili programa uz obrazloženje.

Prijaviteljima kojima nisu odobrena financijska sredstva može se, na njihov zahtjev, omogućiti uvid u ocjenu njihovog programa te ujedno imaju pravo na prigovor na natječajni postupak, ukoliko udruga smatra da je u prijavi dostavila dovoljno argumenata za drugačije ocjenjivanje, u roku od osam (8) dana od dana primitka obavijesti o rezultatima Poziva.

Odluku po prigovoru donosi Načelnik Općine Konavle.

Prigovor se ne može podnijeti na odluku o neodobravanju sredstava ili visini dodijeljenih sredstava.

Općina Konavle će sa svakim krajnjim korisnikom sredstava (prijaviteljima čiji će programi biti financirani) potpisati ugovor kojim će regulirati prava i obveze potpisnika.

6. popis natječajne dokumentacije

**OBRASCI**

1. Tekst javnog poziva
2. Upute za prijavitelje
3. Obrazac opisa programa i proračuna programa
4. Obrazac o točnosti i istinitosti podataka
5. Obrasci za izvještavanje

financijsko izvještavanje

Opisni izvještaj

obrazac PROR-POT

U Cavtatu, 27. veljače,2019.